cyanic-selkie/wikianc huggingface dataset:
Dómkirkjan í Essen
Hin gullna Madonna
thumb|Hin gullna Madonna er elsta Madonnustytta heims Mesti dýrgripur dómkirkjunnar er hin Gullna Madonna. Hér er um heilsteypta styttu af Maríu mey með Jesúbarninu að ræða, þeirri elstu sem enn er til í heimi. Talið er að hún hafi verið gerð árið 980 í tíð Matthildar abbadísar. Listamaðurinn er ókunnur og deilt er um hvar styttan hafið verið gerð. Flestir fræðimenn telja að Köln sé líklegasti staðurinn. Styttan er 74 cm há og hvílir á litlum palli. Hún er gerð úr viði, en alslegin örþunnum gullplötum. Í stólnum sem María situr á er holrými sem áður fyrr hafði að geyma einhverja litla helgigripi. Ekki er heldur vitað nákvæmlega hvenær styttan var sett í dómkirkjuna, en öruggt er að það hefur gerst fyrir 11. öld, þar sem hún kemur fyrir í heimildum frá þessum tíma. Styttan var færð á öruggan stað meðan heimstyrjöldin síðari geysaði. Eftir stríð var hún flutt á hina og þessa staði, svo sem Marburg, Brussel og Amsterdam, áður en hún var aftur flutt í dómkirkjuna í Essen. Í flutningunum byrjuðu gullplöturnar að flagna af, enda var styttan þá orðin hartnær 1000 ára gömul. Hún hefur verið lagfærð tvisvar eftir stríð.
7 arma ljósastikan
thumb|left|Ljósastikan Í dómkirkjunni er tröllaukin 7 arma ljósastika. Hún var gerð í kringum árið 1000 og er elsta slíka listaverkið í heimi. Ljósastikan er gerð úr bronsi og er gerð úr 46 samsettum hlutum. Hún er 226 cm há og 188 cm þar sem hún er breiðust. Talið er að styttan hafi upprunalega verið gullslegin. Styttan stendur á litlum palli. Þar er lítil innskrift sem segir: „Matthildur abbadís lét gera mig og helgaði mig Kristi“. Matthildur var abbadís í klaustrinu 973-1011. Ljósastikan hefur staðið í kirkjunni í um 1000 ár. Það var eingöngu meðan heimstyrjöldin síðari geysaði að hún var tekin í sundur og geymd annars staðar. Í dag stendur hún enn öllum aðgengileg í kirkjunni.
Sverð Ottos III
thumb|Sverðið fræga Í dómkirkjunni er verðmætt sverð geymt. Talið er að Otto III keisari hafi gefið klaustrinu sverðið. Heimildir eru hins vegar ekki öruggar um tilurð sverðsins. Sagan segir að þetta sé sverðið sem heilagur Cosmas og heilagur Damían voru höggnir með á 3. öld. Þetta er grundvallað með eftirfarandi innskrift á sverðinu: „Sverðið sem verndardýrlingar okkar voru hálshöggnir með“. Auk þess eru myndir af dýrlingunum báðum á sverðinu. Öruggt er þó að abbadísirnar notuðu sverðið sem hluti af skrúðklæðum sínum, enda voru fögur sverð á miðöldum tákn um yfirráð. Abbadísirnar notuðu sverðið allt til 1803 er klaustrinu var lokað. Sverðið sjálft var þá orðið víðfrægt. Fólk heiðraði það sem helgigrip og á 15. öld var það fyrst notað sem innsigli borgarinnar. Sverðið var tekið upp í skjaldarmerki borgarinnar Essen 1887.
Konungskóróna Ottos III
thumb|left|Barnakóróna Ottos III Í kirkjunni er barnakóróna Ottos III geymd. Otto var aðeins þriggja ára gamall þegar hann var krýndur til konungs þýska ríkisins árið 983. Hann var því of lítill fyrir kórónu föður síns (og annarra fyrirrennara), og því var þessi kóróna smíðuð gagngert fyrir hann. Kóróna þessi er elsta liljukóróna Evrópu. Þvermál kórónunnar er 12,5 cm og mun hafa passað vel á þriggja ára barn. Hún er gullslegin og alsett gimsteinum og perlum. Upp úr kórónunni standa þrjú gullslegin liljublöð, en liljan er gamalt konungstákn. Þegar Otto óx upp og varð að keisara, mun hann hafa gefið klaustrinu í Essen barnakórónuna, en á þeim tíma var Matthildur abbadís þar. Otto og Matthildur voru systkinabörn.
Önnur listaverk
Af öðrum listaverkum má nefna höggmyndina Jesús lagður til grafar. Hún var gerð í upphafi 16. aldar, rétt fyrir siðaskiptin, og er gerð úr sandsteini. Nokkrar minnistöflur frá 17. öld hanga á veggjum. Engir miðaldagluggar eru í kirkjunni, þar sem þeir eyðilögðust allir í loftárásum seinna stríðs. Kirkjuklukkurnar eru níu talsins, sú elsta þeirra frá 13. öld. Þrjár af klukkunum eru upprunnar úr nágrannakirkju (Jóhannesarkirkjunni) og er samhljómur þessara klukkna því ekki eins hreinn og gengur og gerist.
Benazir Bhutto
thumb|Benazir Bhutto Benazir Bhutto (fædd 21. júní 1953, látin 27. desember 2007) var pakistanskur stjórnmálamaður. Hún varð fyrsti kvenforsætisráðherra í íslömsku landi árið 1988 og var síðar kosin aftur árið 1993. Í bæði skiptin var hún sett af af þáverandi forsetum eftir ásakanir um spillingu. Hún lést eftir skotárás og sprengjutilræði í Rawalpindi þar sem hún var að ávarpa stuðningsmenn sína.
Bhutto flutti til Kúveit í sjálfskipaða útlegð frá 1999 þar til hún sneri heim til Pakistans að nýju 18. október 2007.
Benazir Bhutto var elsta dóttir Zulfikar Ali Bhutto, sem var forseti og síðar forsætisráðherra Pakistans.
Grænhöfðeyska karlalandsliðið í knattspyrnu
Grænhöfðeyska karlalandsliðið í knattspyrnu er fulltrúi Grænhöfðaeyja í knattspyrnu og er stjórnað af knattspyrnusambandi landsins. Liðið hefur aldrei komist í úrslitakeppni HM en í þrígang keppt í Afríkukeppninni.
Arfafjóla
Arfafjóla (fræðiheiti: Viola arvensis) er einært til tvíært blóm af fjóluætt.
Lýsing
Krónublöðin eru hvít, stundum með fjólubláum jaðri en það neðsta er yfirleitt gult. Laufblöðin eru stilklöng, hárlaus og fíntennt. Arfafjólan vex helst í röskuðu landi. Hún er ættuð frá Evrasíu og N-Afríku og finnst nú víða um heim.
Ramsgate
thumb|Höfnin í Ramsgate. Ramsgate er hafnarborg í austur-Kent á Englandi. Íbúar eru um 40.000 (2011). Aðalatvinnugreinarnar eru ferðaþjónusta og fiskveiðar. Ramgsgate varð vinsæll strandbær á 19. öld. Vincent van Gogh bjó þar um skeið og starfaði sem kennari.
Túlipani
Túlipani er fjölær laukjurt af liljuætt og ættkvíslinni Tulipa. Alls eru til 109 tegundir af túlipönum.
Сепкілгүл
Þórarinn Nefjólfsson
Sérkennilegu útliti Þórarins er lýst með orðaskiptum hans og Ólafs konungs. Sigurður Samúelsson læknir hefur varpað fram þeirri tilgátu að Þórarinn gæti hafa þjáðst af æsavexti.
Östhammar
thumb|right|200px|Östhammar Östhammar er þéttbýli í sveitarfélaginu Östhammar i Svíþjóð. Þar búa 4 534 manns (2010).
Hvammur í Norðurárdal
thumb|right|Hvammskirkja. Hvammur í Norðurárdal er bóndabýli og kirkjustaður í Mýrasýslu. Þar var einnig prestssetur til 1911, en nú er kirkjunni þjónað frá Stafholti.
Í Hvammi var í kaþólskum sið kirkja helguð Maríu guðsmóður, en núverandi kirkja er lítil timburkirkja, forkirkjulaus, byggð árið 1880. Altaristafla kirkjunnar er eftir Þórarinn B. Þorláksson listmálara og kaleikur og patína eftir Eggert Guðmundsson í Sólheimatungu. Þar er einnig skírnarfontur smíðaður af Ríkarði Jónssyni, myndhöggvara.
Árið 1808 féll mikið snjóflóð á bæinn í Hvammi er braut hann niður og varð syni þáverandi prests, Þórðar Þorsteinssonar (1754-1819), að bana. Eftir það var bærinn færður þangað sem hann er nú.
Auroracoin
Auroracoin (AUR, tákn: ᚠ) er rafeyrir sem byggir á dulkóðun og opnum hugbúnaði líkt Bitcoin. Auroracoin kom út árið 2014 sem gjaldmiðill í stað Bitcoin og Íslensku krónuna. Hinn óþekkti höfundur eða höfundar nota dulnefnið Baldur Friggjar Óðinsson. Þeir lýstu því yfir að þeir hygðust dreifa helmingi auroracoins til allra 330.000 manna sem skráðir eru með kennitölu frá og með 25. mars 2014, án endurgjalds, og verði 31,8 auroracoins á mann.
Með Auroracoin má senda greiðslur hverst sem er á öruggan hátt. Allar færslur eru naflausar og er friðhelgi notenda gætt með númeruðum reikningum. Millifærslurnar eiga sér stað í færsluskrá sem deilt er meðal notenda án aðkomu miðlægrar reiknistofu eða banka.
Auroracoin var stofnuð sem annar gjaldmiðill til að takast á við takmarkanir stjórnvalda á Íslensku Krónunni, sem voru til staðar síðan 2008, sem takmarka verulega för gjaldeyris utan lands.alt=Merki Auroracoin|thumb|Tákn Auroracoin
Saga
Því hefur verið haldið fram að á mörgu leyti mætti líta á Ísland sem kjörinn stað fyrir rafeyrir. Vegna takmarkaðrar notkunar reiðufjár, mikillar þekkingar á rafrænum fjármálum og mikils áhuga á Bitcoin í íslensku samfélagi, ásamt langtíma óstöðugleiki krónunnar.
Upphaflega var það byggt á Litecoin, en þann 8. mars 2016 var gefinn út nýr merkjagrunnur með multi-algo byggður á DigiByte og frumkvöðull af Myriadcoin.
Ósamkomulag
Frá og með árinu 2015 var réttarstaða rafmynta á Íslandi óljós, þó að Auroracoin "airdrop" hafi falið í sér samþykki stjórnvalda um notkun Oðinssonar á Íslykli. Sumir íslenskir stjórnmálamenn hafa tekið neikvæða afstöðu til Auroracoin. Í þingræðum 14. mars 2014 lagði Pétur Blöndal, varaformaður efnahags- og viðskiptanefndar alþingis áherslu á að hugsanleg skattsvik með notkun Auroracoin gætu haft áhrif á efnahag Íslands. Hann sagði einnig að almenningur ætti að gera sér grein fyrir því að Auroracoin „er ekki viðurkenndur gjaldmiðill þar sem enginn styður miðilinn“
Óðinsson sagði að „(þingið) geti gert það ólöglegt að eiga eða eiga viðskipti með Auroracoin, þeir munu þó aldrei geta stjórnað svona dreifðri kerfi, eða hindrað Íslendinga í að nota gjaldmiðilinn, án þess að gera Ísland að lögregluríki.“
Milli hámarksins um 0,1 BTC og 26. nóvember 2017 féll gildi Auroracoin niður í 0,00008027 BTC.
Vatn (aðgreining)
Vatn getur átt við:
Spaðasteinbrjótur
thumb|vinstri|
Spaðasteinbrjótur (fræðiheiti: Saxifraga spathularis ) er ættaður frá Írlandi og Íberíuskaga en er ræktaður til skrauts víða um heim og úrvillst þaðan. Blendingur hans með skuggasteinbrjóti (Saxifraga umbrosa); Saxifraga × urbium er einnig vinsæl garðplanta með fjölda þekktra ræktunarafbrigða.
Spaðasteinbrjótur finnst á Íslandi þar sem plöntum og garðaúrgangi hefur verið hent.
Fjárhús
thumb|right|Séð yfir fjárhús með gjafagrindum Fjárhús (stundum flokkuð niður í lambhús, ærhús, sauðhús og hrútakofa) eru gripahús þar sem bóndi hýsir sauðfé, einkum yfir vetrarmánuðina. Fjárhús eru misjöfn að stærð og lögun, en í þeim eru yfirleitt stórar krær þar sem féð er stúkað af, og meðfram þeim liggja garðar (eða gjafagrindur). Fjárhús með garða nefnast garðahús og fjárhús sem eru langt frá bæjarhúsum nefnast beitarhús en í slíkum húsum var fénu beitt jafnvel upp á hvern einasta dag. Fjárhús, beitarhús og garðahús eru oft notuð í fleirtölu, jafnvel þó aðeins einn bygging hýsi sauðféð.
Talað er um að "taka fé á hús", þegar fé er rekið inn í fjárhús og haft þar yfir veturinn.
Hrísla
Hrísla getur átt við:
Hoya onychoides
Hoya onychoides er fjölær jurt í vaxblómaættkvísl. Henni var lýst af P.I. Forster, D.J. Liddle & I.M. Liddle. Útbreiðslan er í Nýju-Guíneu.
John Mandeville
thumb|right|Heilsíðumynd af John Mandeville frá 1459. Sir John Mandeville er heiti á (líklega skálduðum) höfundi þekktrar ferðabókar frá 14. öld. Bókin er skrifuð á anglónormönnsku á milli 1355 og 1357. Hún náði miklum vinsældum og var þýdd á ýmis tungumál. Þrátt fyrir að þær upplýsingar sem fram koma í henni um fjarlæg lönd (einkum Austurlönd nær) séu bæði ótrúlegar og að stórum hluta ósannar, var hún lengi notuð sem uppflettirit. Sem dæmi má nefna að Kristófer Kólumbus var með eintak um borð þegar hann sigldi til Ameríku.
Lítið sem ekkert er vitað um ferðalanginn John Mandeville, en í bókinni kemur fram að hann sé fæddur í Englandi og skrifi bókina í Liège í Frakklandi. Sá hluti verksins sem fjallar um Landið helga byggir hugsanlega á reynslu hins eiginlega höfundar. Aðrir hlutar byggja á öðrum verkum. Eitt af því sem er sérstakt við þetta rit er að það byggir ekki með beinum hætti á ferðasögu Marco Polo frá 1299.
Rasmus Nyerup
thumb|Rasmus Nyerup Rasmus Nyerup (12. mars 1759 – 28. júní 1829) var danskur sagnfræðingur, málvísindamaður og bókavörður. Hann fæddist í þorpinu Nyrup á Fjóni og dó í Kaupmannahöfn.
Rasmus Nyerup var stúdent frá Lærða skólanum í Óðinsvéum 1776, með ágætiseinkunn. Fór svo í Háskólann í Kaupmannahöfn og tók próf í heimspeki og guðfræði 1779-1780. Varð bókavörður við safn Peter Friderich Suhm, sem var hálfopinbert rannsóknarbókasafn. Þar sökkti hann sér niður í gögn danskra sagnfræðinga og gaf út bækur með efni þaðan. Starfaði um tíma við Konunglega bókasafnið í Kaupmannahöfn, og frá 1796 við Háskólabókasafnið í Kaupmannahöfn, varð forstöðumaður þess 1803.
Árið 1796 var Nyerup skipaður prófessor í bókmenntasögu við Kaupmannahafnarháskóla.
Árið 1807 varð Rasmus Nyerup ritari í Nefndinni til varðveislu fornminja, (Oldsagskommissionen), sem hafði m.a. það verkefni að safna skýrslum um fornminjar frá prestum í Danmörku. Í árslok 1816 tók Christian Jürgensen Thomsen við af honum sem ritari nefndarinnar, samkvæmt tillögu Nyerups, sem gerði sér grein fyrir hvað í manninum bjó. Nyerup var einnig helsti stuðningsmaður og verndari Rasmusar Kristjáns Rasks. Virðist hann hafa haft næmt auga fyrir hæfileikum ungra manna sem hann kynntist.
Nyerup var fulltrúi upplýsingarinnar í Danmörku, og koma þau viðhorf fram í rannsóknum hans.
Útgefin rit
Rasmus Nyerup samdi og gaf út fjölda bóka um sagnfræði, bókmenntasögu og menningarsögu, m.a. tveggja binda ævisögu Kristjáns 4. (1816). Hann var einnig með þeim fyrstu til að draga upp heildarmynd af danskri bókmenntasögu.
Hann safnaði saman og gaf út eftirlátin rit margra danskra rithöfunda frá fyrri tíð, einkum sagnfræðinga frá 18. öld, svo sem P. F. Suhm, Jacob Langebek og Bolle Willum Luxdorph. Hann gaf út dönsk málsháttasöfn og þjóðkvæði frá miðöldum. Einnig:
Hann fékkst einnig nokkuð við íslenskar fornbókmenntir, og gaf m.a. út:
Meðal þekktustu verka hans eru:
2021–2030
2021–2030 er þriðji áratugur 21. aldar. Hann hófst 1. janúar 2021 og endar 31. desember 2030.
´
Jón Ólafsson (ritstjóri)
Jón Ólafsson (20. mars 1850 – 11. júlí 1916) var íslenskur blaðamaður, ritstjóri og alþingismaður.
Jón fæddist á Kolfreyjustað í Fáskrúðsfirði. Hann hóf nám við Latínuskólann aðeins þrettán ára gamall en lauk ekki námi enda þegar á skólaárum sínum farinn að sinna blaðamennsku. Tvisvar hrökklaðist hann úr landi vegna skrifa sem ergðu stjórnvöld, en hann þótti hvassyrtur og óbanginn við að senda tóninn þangað sem honum fannst að ætti við. Í fyrra skiptið flúði hann til Noregs eftir að hafa birt Íslendingabrag í blaðinu Baldri, en það var svæsin níðvísa um danska stjórn. Hann var kærður fyrir skrifin en að lokum sýknaður í yfirrétti. Síðar lenti honum saman við Hilmar Finsen landshöfðingja og fluttist þá um tíma til Ameríku.
Frá 1877 til 1881 ritstýrði hann blaðinu Skuld sem gefið var út á Eskifirði. Eftir það tók hann við ritstjórn Þjóðólfs í nokkur ár. Frá 1890 til 1897 bjó hann í Vesturheimi og ritstýrði þar ýmsum blöðum.
Hann var ekki síst þektur fyrir sinn kveðskap en hann orti til dæmis 21 árs gamall „Máninn hátt á himni skín".
Þingmennsku gegndi Jón með hléum frá 1880 til 1913, var hann í fyrstu einn af dyggustu stuðningsmönnum Benedikts Sveinssonar en lauk þingferlinum í Heimastjórnarflokknum.
Þóroddur (landnámsmaður)
Þóroddur var landnámsmaður sem nam land á austurströnd Hrútafjarðar og bjó á Þóroddsstöðum. Áður hafði Bálki Blængsson numið allan Hrútafjörð að því er segir í Landnámu og hefur Þóroddur því fengið land hjá honum. Sonarsonur hans var Þorbjörn öxnamegin Arnórsson, sem drap Atla bróður Grettis sterka og var síðan veginn af Gretti.
Jón Ólafsson (ritstjóri)
Vesturheimur
Jón skrifaði ritið Alaska þar sem hann setti fram draumkennda framtíðarsýn þar sem Íslendingar næðu að verða stórþjóð með því að stofna nýlendu í Alaskaríki sem Bandaríkin höfðu nýlega fest kaup á.
Leiklist
thumb|Leiklist thumb|right|Götuleikari sýnir látbragðsleik. Leiklist er sú listgrein sem felur í sér að „leika sögur“ eða merkingarleysur, herma eftir látbragði annarra persóna (hluta eða dýra) fyrir framan áhorfendur. Oftast er sagan merkingarbær og skrifuð fyrirfram. Handrit að slíkum gangi verks - með sviðslýsingum, texta persóna o.s.frv. - nefnist leikrit. Yfirleitt fer leiksýning fram í leikhúsi, og er oftast notast við ýmsar samsetningar tals, látbragðs, svipbrigða, tónlistar, dans og annarra hluta til að gera söguna ljóslifandi fyrir augum áhorfenda.
Til viðbótar við hefðbundna leiklist, þar sem sagan er sögð í óbundnu máli og reynt er eftir fremsta megni að líkja eftir raunveruleika sögunnar, eru til ýmis stílfærð afbrigði leiklistar, svo sem ópera, ballett, og fleiri sýningarform.
Vötn
Vötn getur átt við:
Kronecker δ
Kronecker δ (einnig kallað Kronecker táknið) er fall sem gjarnan er skilgreint þannig:
2031–2040
2031–2040 verður fjórði áratugur 21. aldar. Hann hefst 1. janúar 2031 og endar 31. desember 2040.
Southend-on-Sea
thumb|Southend. thumb|Southend Pier. Southend-on-Sea eða Southend í daglegu máli, er borg í austur-Essex á suðaustur-Englandi. Hún liggur norðan megin við ósa Thames, 64 km austur af London. Íbúafjöldi er um 182.000 (2017).
Southend Pier er lengsta frístundabryggja í heimi.
Felmtursröskun
Felmturskast er helsta einkenni felmtursröskunar. Þau eru alvarleg og algeng tímabil (fjögur eða fleiri í viku) kvíða þar sem sá sem verður fyrir þeim telur að eitthvað hræðilegt sé að fara að gerast, s.s. að hann sé að fá hjartaáfall. Felmturskast er oft svo alvarlegt og án nokkurar augsjáanlegrar sálfræðilegrar ástæðu að sumir læknar töldu þau áður fyrr í raun merki um að eitthvað annað væri í rauninni að. Margir þeir sem upplifa felmtursköst hraða sér á spítala þegar þeir upplifa þau þar sem þeir eru þess fullvissir að eitthvað hræðilegt sé að fara að gerast og þeir telja ástæðuna vera líkamlega, s.s. hjartaáfall. Tíðni felmtursröskunar er 1 - 2% af hundraði og þau eiga sér þau eigi sér stað hjá öllum aldurshópum, þrátt fyrir að vera algengust hjá yngri aldurshópum (milli tvítugs og fertugs). Felmtursraskanir eru um tvisvar sinnum algengari hjá konum en körlum. Felmtursköst geta haft mikil áhrif á þolandann sem og þá sem nálægt honum eru.
Einkenni felmturskasta
Felmtursköst fela oft í sér eftirfarandi:
Ástæður
Það eru þrjár megin kenningar um ástæður felmtursraskana: efnafræðileg ferli í heilanum, oföndun og sálfræðileg svörun.
Kenningar um efnafræðileg ferli er studdar þeirri staðreynd að ákveðin efni, s.s. natríum valda felmtursköstum. Þeir sem þjást af felmtursröskun þurfa smærri skammta af natríumi en þeir sem ekki þjást af henni. Annað lyf, þríhringja geðdeyfðarlyfið impramín (eða Tofranil) deyfir felmturskast. Þessi staðreynd rennir nokkrum stoðum undir kenninguna um efnafræðileg ferli heilans sem orsakavald felmtursraskana.
Kenningin um sálfræðilega afturverkun byggir á þeirri staðreynd að þeir sem þjást af felmtursröskunum er oft meira umhugað um heilsuna en öðrum og að þeir séu því uppteknari af líkamlegri svörun sinni, sérstaklega þeirri sem tengd er felmtursröskuninni. Kenningin er sú, líkt og í almennri kvíðaröskun, að þeir oftúlki líkamlega svörun og hún auki á eða valdi felmturskastinu.
Meðferð
Algengustu meðferðirnar eru lyfjameðferð og hugræn atferlismeðferð. Atferlismeðferð hefur gefið góða raun og tilkoma sýndarveruleika er líkleg til að auka enn á gagnsemi hennar. Anxiolytic lyf, líkt og benzodiazepines, hafa ekki sama gagn og þau gera í almennri kvíðaröskun. Þríhringja geðdeyfðarlyfið impramín hefur mikið verið notað en hefur óþægilegar aukaverkanir. Paroxetine (eða Seroxat) sem er lyf sem líkist hinu vel þekkta þunglyndislyfi Prozac, er árangursríkara og hefur færri aukaverkanir. Hugrænar meðferðir byggjast á því að sýna þolendum að einkennin sem hafa svo alvarlegar afleiðingar fyrir þá eru auðveldlega skýranleg, s.s. að aukinn hjartsláttur sé ekki merki um hjartaáfall eða annað jafn alvarlegt. Oft er einnig sýnt fram á hvernig oföndun getur komið af stað kasti (að sjálfsögðu er einstaklingurinn látinn anda aftur í poka þar til kastið er liðið). Þessi einfalda sýnikennsla virðist skila árangri við að minnka einkenni.
Zulfikar Ali Bhutto
thumb|Zulfikar Ali Bhutto
Zulfikar Ali Bhutto (IPA: zʊlfɪkɑɽ ɑli botɔ) f. 5. janúar 1928, d. 4. apríl 1979, var pakistanskur stjórnmálamaður. Hann var forseti Pakistan árin 1971 til 1973 og svo forsætisráðherra 1973 til 1977. Hann stofnaði Þjóðarflokk Pakistans, (Pakistan People's Party (PPP)), sem er einn af áhrifamestu stjórnmálaflokkum í landinu.
Zulfikar Ali Bhutto var tekinn af lífi með hengingu eftir mjög umdeild réttarhöld, þar sem hann var sakaður um að hafa fyrirskipað morð á pólitískum andstæðingi. Grunur lék á að réttarhöldunum hefði verið stjórnað á bak við tjöldin og að Muhammad Zia-ul-Haq hershöfðingi hefði haldið þar um taumana. Í Pakistan er Bhutto oft kallaður Shaheed Zulfikar Ali Bhutto, en orðið shaheed þýðir píslarvottur. Eftir að hann var tekinn af lífi varð ekkja hans, Nusrat Bhutto, í forsvari fyrir Þjóðarflokk Pakistans og svo síðar dóttir þeirra, Benazir Bhutto.
Calgary
Calgary er stærsta borg Alberta-fylkis í Kanada með um 1,3 milljón íbúa (2021) og 5. stærsta borg landsins. Heitir í höfuðið á Calgary á Suðureyjum sem líklegast var gefið nafn af víkingunum sem settust þar að og leitt af 'köldu garðar'. Borgin er í suðurhluta fylkisins við mót Bow River og Elbow River um 90 km austur af Klettafjöllum.
Kúrekahátíðin The Stampede hefur verið haldin í borginni síðan 1912.
Íþróttir
Íshokkílið borgarinnar er Calgary Flames.
Broby
thumb|right|200px|Broby Broby er þéttbýli í sveitarfélaginu Östra Göinge i Svíþjóð. Þar búa 2 920 manns (2010).
Yuhei Tokunaga
Yuhei Tokunaga (fæddur 25. september 1983) er japanskur knattspyrnumaður. Hann spilaði 9 leiki með landsliðinu.
Berghlaup
thumb|280 px|Vatndalshólar, eitt stærsta berghlaup landsins Berghlaup er jarðfræðilegt hugtak sem notað er bæði um atburð og jarðmyndun.
Ólafur Jónsson hefur að líkindum búið orðið til um þá tegund skriðufalla sem hann fjallar um í bók sinni Berghlaup, en hún kom út 1976. Þar skilgreinir hann orðið með tilvísun til erlendu orðanna „rock slide“ (enska) og „Bergstürz“ (þýska). Samkvæmt Orðabók HÍ er elsta heimild um orðið í bók Hjartar E. Þórarinssonar um Svarfaðardal og er þar notað í sömu merkingu og hjá Ólafi síðar enda eru líkur á að Hjörtur hafi fengið orðið hjá honum. Skilgreiningin er þó fyllri en hjá Ólafi.
Berghlaup eru algeng víða um land. Stærstu og þekktustu berghlaup á Íslandi eru Vatnsdalshólar, Loðmundarskriður, Hraun í Öxnadal.
Ásbjörn dettiás
Ásbjörn dettiás var Gunnbjarnarson, Ingjaldssonar. Hann var faðir Finnboga ramma, garps og vígamanns sem Finnboga saga ramma fjallar um. Hann var efnaður bóndi á Eyri á Flateyjardal. Hann var mágur Þorgeirs Ljósvetningagoða og sagt að hann hafi deilt með honum goðorði, en hann var kvæntur Þorgerði systur Þorgeirs, og segir Finnboga saga að hún hafi verið „kvenna vænst og skörungur mikill“, en um Ásbjörn segir hún að hann hafi verið maður „norrænn að ætt og hinna ágætustu manna“.
Í Landnámu er Ásbjörn dettiás sagður sonur Eyvindar Loðinssonar, sem nam Flateyjardal en Finnboga saga segir Ásbjörn sjálfan hafa verið landnámsmann.
Leikhús
thumb|Hefðbundið vestrænt leikhús með sviði og áhorfendasal.
Leikhús er bygging þar sem stunduð er leiklist. Í hefðbundnum vestrænum leikhúsum er yfirleitt skýr skipting á milli sviðsins, þar sem leikarar flytja leiksýninguna, og áhorfendasvæðisins, þar sem áhorfendar sitja og fylgjast með sýningunni. Einnig eru til önnur afbrigði, til dæmis hringleikahús þar sem áhorfendur sitja í kringum sviðið.
Æsavöxtur
thumb|Æsavöxtur þar sem enni, nef og haka vaxa óeðlilega. thumb|Vangamynd af franska glímukappanum Maurice Tillet. Hann þjáðist af æsavexti. Æsavöxtur (acromegaly) er sjúkdómur sem stafar af offramleiðslu vaxtarhormóns á fullorðinsárum. Offramleiðsla vaxtarhormóns á barnsaldri veldur því að barn vex of hratt og getur valdið risavexti. Ef slík offramleiðsla byrjar á fullorðinsárum verða hægfara breytingar þar sem hendur, fætur, nef, augabrúnir, eyra og haka vaxa, húðin dökknar og rödd verður rám. Sjúkdómurinn veldur truflun á starfsemi margra líffæra.
46 manns greindust með æsavöxt á Íslandi frá 1955-2011. Algengustu einkenni sjúkdómsins voru stækkun á höndum eða fótum og breytingar á andlitsfalli.
Oftast stafar offramleiðsla vaxtarhormóns af æxli í heiladingli. Meðferð á sjúkdómnum er skurðaðgerð, geislun á heiladingli eða lyfjameðferð.
Tilgátur eru uppi um að Þórarinn Nefjólfsson sögupersóna í Íslendingasögunum hafi þjáðst af æsavexti.
Fritillaria monantha
Fritillaria monantha er jurt af liljuætt. Hún finnst eingöngu í Kína, í héröðunum Anhui, Henan, Hubei, Jiangxi, Sichuan, og Zhejiang.
Fritillaria monantha er fjölær laukplanta, allt að 100 sm há. Laukarnir eru um 20 mm í ummál. Blómin eru lútandi, yfirleitt gul til föl-fjólublá, með fjólubláum blettum.
Vísindagrein
Fögin stiggreinast út frá ýmsum yfirgreinum á mismunandi hátt:
* Á við það sem kallast „formleg“ fræði á ensku. ** Orðið raunvísindi er stundum notað sem samheiti náttúruvísinda. Það byggir á þeirri almennu ályktun að reynslan gefi okkur betri mynd af náttúrunni en hún hafi lítið að gera með félagslíf okkar og sögu. Einnig hefur maðurinn tilhneigingu til að aðgreina sig frá náttúrunni. Flestar greinar vísindanna eru svokallaðar hefðbunar greinar þar sem tekið er fyrir ákveðið viðfangsefni og sérhæft sig í því, svokölluð inhverf vísindi, saga og landfræði eru aftur á móti úthverf þar sem þau fá að láni úr öllum vísindagreinunum og fjalla um það annarsvegar út frá tíma og hinsvegar úr frá stað eða rými
Adenflói
thumb| thumb|right|Kort af Adenflóa frá lokum 19. aldar Adenflói er flói sem gengur inn úr Arabíuhafi, hann afmarkast af Horni Afríku og suðurströnd Jemen á Arabíuskaganum við inngang sinn í austri og „Tárahliðinu“ (Bab-el-Mandeb) við inngang sinn að Rauðahafinu í vestri. Þau lönd sem liggja að honum eru Sómalía í suðri, Jemen í norðri og Djíbútí við botn hans í vestri.
Flóinn er allt upp í 1.000 kílómetra langur og 150-440 km breiður, dýpt hans mest 5.029 m við inngang hans, 3.478 m við miðju hans og 874 m við botn hans, hann er umlukinn af háum fjöllum en þau í Jemen eru allt upp í 2,5 km há og þau í Sómalíu upp í 2,1 km á hæð.
Flóinn er mjög mikilvægur sem hluti af flutningsleið olíu frá Persaflóa til Vesturlanda um Súesskurðinn.
Kolugljúfur
thumb|Kolugljúfur thumb|right|Kolufoss í Kolugljúfri Kolugljúfur er gljúfur Víðidalsár í Víðidal í Vestur-Húnavatnssýslu, 1-2 km að lengd og nokkrir tugir metra á dýpt. Þar sem áin fellur niður í gljúfrið eru fossar sem heita Kolufossar.
Gljúfrin eru víðast hvar ógeng en þykja falleg og stórbrotin. Þau eru sögð kennd við tröllskessuna Kolu, sem sagt er að hafi grafið þau og átt þar síðan bústað. Bærinn Kolugil stendur við ána, rétt ofan við þar sem hún rennur ofan í gljúfrin, og ýmis örnefni tengd Kolu tröllkonu eru þar og í gljúfrunum.
Viscum
Viscum er ættkvísl 70–100 tegunda mistilteina, ættaðir frá tempruðum og hitabeltissvæðum Evrópu, Afríku, Asíu og Ástralasíu. Hingað til hefur ættkvíslin verið í sinni eigin ætt; Viscaceae, en nýlegar erfðafræðirannsóknir "Angiosperm Phylogeny Group" sýna að hún tilheyri innan sandalviðarætt, Santalaceae.
Þetta eru viðarkenndar, hálfsníkjujurtir runnar með 15 til 80 sm langar greinar. Hýslar þeirra eru viðarkenndir runnar og tré. Blöðin koma lárétt út frá greinunum, eru í gagnstæðum hvirfingum og eru með nokkra ljóstillífun (minniháttar í sumum tegundum, sérstaklega V. nudum), en jurtin dregur steinefni og vatn úr hýslinum. Mismunandi tegundir af Viscum vaxa yfirleitt á mismunandi hýsiltegundum; flestar tegundir vaxa á mismunandi hýsiltegundum.
Blómin eru óásjáleg, grængul, 1 - 3 mm í þvermál. Berin eru hvít, gul, rauðgul eða rauð þegar þau þroskast, með eitt eða fleiri fræ í mjög klístruðum vökva; fræjunum er dreift þegar fuglar éta berin, og fjarlægja þeir berin með því að þurrka þau af gogginum með því að nudda honum við greinar þar sem þau geta spírað.
Eituráhrif í Viscum
Viscum tegundir eru eitraðar mönnum; að éta berin gerir púlsinn veikan og heftarlegar meltingartruflanir. Að minnsta kosti eitt af virkum efnum hans er lektín viscumin, sem er verulega eitrað. Þrátt fyrir þetta hafa margar tegundir dýra aðlagast því að borða ávöxtinn sem verulegum hluta næringar þeirra.
Diskheimur
Diskheimur (enska: Discworld) er röð gamansamra ævintýrabóka eftir breska rithöfundinn Terry Pratchett. Sögusvið bókanna er hinn svonefndi Diskheimur, sem er flöt jörð sem hvílir á baki fjögurra fíla sem standa á baki risavaxinnar skjaldböku sem nefnist Great A'Tuin.
Diskheimsbækurnar eru m.a. nokkurs konar skopstæling á verkum rithöfunda á borð við J.R.R. Tolkien, Robert E. Howard, H.P. Lovecraft og William Shakespeare, sem og goðsögnum, þjóðsögum og ævintýrum. Ádeila og skopstæling á samtímamenningu kemur þar einnig oft fyrir eins og rokktónlist í Soul Music eða sammannlegum hlutum einsog prentfrelsi sem var tekið fyrir í bókinni The Truth eða stríði í Jingo.
Frá því fysta bókin, The Colour of Magic (1983), kom út hefur bókaröðin getið af sér fjórar smásögur, teiknimyndir og leiki, og jafnvel aðrar bækur og tónlist. Fyrsta leikna sjónvarpsmyndin (Terry Pratchett's Hogfather) var frumsýnd á sjónvarpsstöðinni Sky One um jólin 2006. Kvikmynd eftir bókinni The Wee Free Men er í undirbúningi.
Undanfarin ár hafa nýútkomnar Diskheimsbækur iðulega komist á topp metsölulista The Sunday Times, og gerðu Pratchett að söluhæsta rithöfundi Bretlands á tíunda áratug 20. aldarinnar, en J.K. Rowling, höfundur bókanna um Harry Potter, selur núorðið fleiri bækur. Bókum Pratchetts er þó ennþá oftast stolið úr bókabúðum.
Tvær bækur í Diskheimsröðinni hefur komið út í íslenskri þýðingu en Tónleikur gaf út Litbrigði galdranna (e. The Colour of Magic) árið 2007 í þýðingu Jóns Daníelssonar (f. 1949). Önnur bók, Furðuljósið (e. The Light Fantastic) kom út næsta ár hjá Tónleik í þýðingu Jóns og Hildar Sifjar Thorarensen.
Eitt leikrit hefur verið sett upp hér á landi, byggt á Diskheimsbók, Wyrd Sisters. Leikritið var nefnt Örlagasystur á íslensku og var sett upp af Leikfélagi Menntaskólans við Hamrahlíð.
So You Think You Can Dance (2. þáttaröð)
Önnur þáttaröðin af So You Think You Can Dance fór í loftið 25. maí 2006 og var Cat Deeley nýr kynnir þáttarins.
Peter Raben
Raben var líklega fæddur í Haderslev í Danmörku. Hann gekk í danska flotann 1681, þjónaði svo í hollenska flotanum og fór eina ferð til Miðjarðarhafs. Um tíma var hann á frönskum kaupskipum en fór síðan aftur í hollenska flotann og tók þátt í ýmsum sjóorrustum. Í árslok 1687 var hann um tíma á spænskum galeiðum í austanverðu Miðjarðarhafi, brá sér svo heim til Danmerkur en var innan tíðar farinn að þjóna í franska flotanum. Hann hafði því aflað sér mikillar reynslu og var gerður að skipstjóra á dönsku vaktskipi á Eyrarsundi 1691.
So You Think You Can Dance (2. þáttaröð)
Þann 16. ágúst var Benji Schwimmer krýndur sigurvegari annarrar þáttaraðar og fékk hann 100.000 dollara, nýjan bíl og eins árs samning við sýningu Celine Dion í Las Vegas.
Peter Raben
Hann fór sem aðstoðarmaður Ulrik Christian Gyldenløve, hálfbróður Friðriks 4., í námsferð hans til Spánar með franska flotanum og þegar Gyldenløve tók við stjórn danska sjóhersins árið 1700, eftir að Jens Juel yfiraðmíráll veiktist, stóð til að Raben yrði skipstjóri forystuskips hans en hinn dauðvona Juel réði Friðriki 4. konungi frá því og sagði Raben mjög óvinsælan. Fékk hann þá skipstjórn á einu herskipanna og gat sér gott orð í stríðsátökum sem í hönd fóru. Hann var aðlaður í kjölfarið, árið 1701.
So You Think You Can Dance (2. þáttaröð)
Áheyrnaprufur
Prufur voru haldnar í New York, Los Angeles í Kaliforníu, Chicago í Illinois og Charleston í Suður-Karólínu.
Peter Raben
Næstu ár gegndi hann ýmsum embættum og trúnaðarstörfum og þótti standa sig vel; hann var sagður metnaðargjarn en mjög duglegur og drífandi maður. Seinna er þó sagt að tilhneiging hans til baktjaldamakks hafi yfirskyggt kosti hans.
So You Think You Can Dance (2. þáttaröð)
Vegas vikan
116 dönsurum var hleypt í næstu umferð, vikuprógramm á Aladdin hótelinu (núna Planet Hollywood Resort and Casino) í Las Vegas í Nevada. Þjálfunin innihélt hip-hop dans frá Shane Sparks, sömbu frá Mary Murphy með aðstoð frá fyrrum keppendanum Artem Chigvinsev, nútímadans frá Miu Michaels og þjálfun frá Brian Friedman, sem sagði dansinn sinn vera blöndu af jazz og hip-hop. Upprunalega hópnum var fækkað niður í 41 og fækkuðu dómararnir þeim síðan niður í 20.
Peter Raben
Þegar Norðurlandaófriðurinn mikli hófst fékk Raben nóg að starfa og hækkaði brátt í tign. Hann var gerður að varaaðmírál 1710, stýrði níu skipum á Eystrasalti og hrakti sænsk herskip á flótta. Hann var gerður að aðmírál 1714 og tók við yfirstjórn alls flotans af Gyldenløve en veiktist nokkru síðar og tók Gyldenløve þá aftur við. Raben varð aftur æðsti foringi flotans þegar Gyldenløve lést af sárum sem hann hlaut í sjóorrustu 8. desember 1719 og þann 6. mars 1720 fékk hann embætti stiftamtmanns á Íslandi og í Færeyjum, sem Gyldenløve hafði haft.
So You Think You Can Dance (2. þáttaröð)
Útsláttartafla
Keppendur eru í þeirri röð sem að þeir duttu úr keppni.
Peter Raben
Hann sigldi til Íslands um vorið á freigátunni Søridderen og kom til Hafnarfjarðar en dvöl hans var stutt og hann fór ekki á Alþingi. Hann kynnti sér meðal annars húsakynni á Bessastöðum og þótti lítið til koma og þegar hann kom aftur til Danmerkur skrifaði hann konungi og fór fram á að byggður yrði nýr embættisbústaður þar, sendi teikingu af hinum bágbornu húsakynnum og teikningu af tillögu sinni um úrbætur. Þegar heim var komið hóf Raben líka gerð Íslandskorts. Því verki lauk þó ekki en Raben kom því til leiðar að hafnar voru reglulegar landmælingar á Íslandi og skyldi gert „land- og sjókort hans hátign til ánægju“.
So You Think You Can Dance (2. þáttaröð)
Útsláttartafla
Lagið sem var spilað þegar konur duttu út var Suddenly I See með KT Tunstall, á meðan lagið sem var spilað þegar karlar duttu út var It's the end of the Road með Matt Goss.
Peter Raben
Raben kom ekki aftur til Íslands og lést 29. september 1727. Kona hans var Elline Marie Robring (d. 1735).
So You Think You Can Dance (2. þáttaröð)
Fyrsta vika (14. júní 2006)
Dómarar: Nigel Lythgoe, Mary Murphy, Dan Karaty
Önnur vika (21. júní 2006)
Dómarar: Nigel Lythgoe, Shane Sparks, Mia Michaels
Sérstakt atriði: Keppendur úr þriðju þáttaröð; Hokuto „Hok“ Konishi, keppandi úr fyrstu þáttaröðinni Ryan Conferido og Sickstep Crewið
Þriðja vika (28. júní 2006)
Dómarar: Nigel Lythgoe, Mary Murphy, Olisa Thompson, Cicely Bradley
Sérstakt atriði: Lindy hop heimsmeistarar Hop, Swing, and a Jump („Traffic Jam“ — Bill Elliott)
Fjórða vika (5. júlí 2006)
Dómarar: Nigel Lythgoe, Mary Murphy, Dan Karaty
Sérstakt atriði: Lil' C og the Neph Squad („Spaz Meter“ — The J-Squad)
Fimmta vika (12. júlí 2006)
Dómarar: Nigel Lythgoe, Mary Murphy, Brian Friedman
Sjötta vika (19. júlí 2006)
A.T.H.: Í þessari viku byrjuðu keppendur að draga nafn dansfélagans úr hatti og dansaði hver keppandi tvo dansa og síðan sóló.
Dómarar: Nigel Lythgoe, Olisa Thompson, Cicely Bradley, Jean-Marc Généreux
Sóló:
Sjöunda vika (26. júlí 2006)
Dómarar: Nigel Lythgoe, Mary Murphy, Dan Karaty
Áttunda vika (2. ágúst 2006)
Dómarar: Nigel Lythgoe, Mary Murphy, Mia Michaels
Sóló:
Níunda vika (9. ágúst 2006)
Dómarar: Nigel Lythgoe, Mary Murphy, Brian Friedman
Sérstakt atriði: Síðustu fjórir keppendurnir flytja dans eftirWade Robson („SexyBack“ — Justin Timberlake)
Sóló:
Stjórnarráðið
Stjórnarráðið getur átt við:
Gítar
thumb|right|Kassagítar Gítar er strengjahljóðfæri. Hann hefur oftast 6 strengi sem gerðir er úr næloni á klassískum gíturum en stáli eða nikkel og stáli á kassagíturum og rafmagnsgíturum. Strengirnir eru venjulega stilltir í E A D G B E '' en aðrar stillingar eru alls ekki óalgengar. Gítar hefur þverbönd á gripbrettinu (nema sérstakir bandalausir gítarar).
Helga Margrét Þorsteinsdóttir
thumb | Helga Margrét Þorsteinsdóttir keppir í Tékklandi 2011 Helga Margrét Þorsteinsdóttir (fædd 15. nóvember 1991) er sjöþrautarkona og Íslandsmethafi í sjöþraut kvenna. Núverandi met hennar eru 4.298 stig.
Gítar
Rétthentir gítarleikarar slá á strengina með hægri hendi og velja nótur og hljóma með vinstri hendi en öfugt er farið með örvhenta gítarleikara. Hljóð myndast þegar slegið er á streng og hann titrar með þeim afleiðingum að kassi og háls gítarsins óma og mynda hljóm.
Gítarar eru annað hvort kassagítarar, rafmagnsgítarar eða bæði (hálfkassagítarar). Rafmagnsgítarar eru tengdir við gítarmagnara sem kemur í stað kassans við að magna upp hljóminn.
Helga Margrét Þorsteinsdóttir
Hún á fjölda meta í yngri flokkum frjálsíþrótta.
Heimildir
.
Gítar
Á gítarhausnum má finna stilliskrúfur, sem stilla strengi gítarsins að tiltekninni tónhæð. Hálsinn er með gripabretti þar sem myndaðir eru hljómar með fingrunum og á sjálfum búknum er að finna brú sem að festir strengina niður, og ef um rafmagnsgítar um ræðir þá eru þar líka nemar ("pickup") sem nema titringinn og ýmsir stillitakkar (t.d. fyrir hljóðstyrk og tón).
Gítarinn á rætur sínar að rekja allt að 5000 ár aftur í tímann, en svo lengi hafa verið til hljóðfæri sem svipar til gítarsins. Gítarinn sem við þekkjum í dag kemur frá Spáni er um þúsund ára gamall.
Gítarinn er eitt af grunnhljóðfærunum í blús og rokki en er einnig vel þekktur t.d. í djasstónlist.
Ingibjörg Björnsdóttir
Ingibjörg Björnsdóttir (f. 12. desember 1942) er íslenskur listdansari, sagnfræðingur og fyrrverandi skólastjóri Listdansskóla Þjóðleikhússins.
Menntun
Ingibjörg stundaði nám í listdansi við Listdansskóla Þjóðleikhússins og við skoska Listdansskólann í Edinborg þaðan sem hún lauk námi árið 1963. Síðar lauk hún BA-prófi í sagnfræði frá Háskóla Íslands árið 2002.
Starfsferill
Ingibjörg var dansari við Þjóðleikhúsið frá 1956 -1960 og 1964 -1985 þar sem hún dansaði í fjölmörgum leikritum, söngleikjum og óperum. Hún dansaði í ýmsum sjónvarpsþáttum og einnig með Íslenska dansflokknum í mörgum sýningum. Ingibjörg kenndi við Ballettskóla Sigríðar Ármann og var listdanskennari við Listdansskóla Þjóðleikhússins frá 1965 og skólastjóri við skólann (sem síðar hét Listdansskóli Íslands) frá 1977-1997 en hún var fyrsti skólastjóri skólans. Stjórnaði nemendasýningum og samdi flesta dansa fyrir þær í 25 ár og er höfundur fjölda dansa og dansverka.
Hún sat í stjórn Félags íslenskra listdansara frá 1963- 1990 og var formaður félagsins frá 1966-1970, var í stjórn Bandalags íslenskra listamanna frá 1964-1970, í stjórn Leiklistarsambands Íslands frá 1988-1998, í stjórn Norræna leiklistar- og danssambandsins sem síðar fékk nafnið Teater og dans i Norden frá 1989-1996. Ingibjörg var formaður Íslenska dansfræðafélagsins um tíma og sat í stjórn Norrænu dansfræðasamtakanna, Nordisk forum for dansforskning frá 2002-2008.
Viðurkenningar
Árið 2012 hlaut Ingibjörg riddarakross Hinnar íslensku fálkaorðu fyrir framlag sitt til danslistarinnar. Hún hlaut heiðursverðlaun Grímunnar Íslensku sviðslistaverðlaunanna árið 2020.
Fjölskylda
Eiginmaður Ingibjargar var Árni Vilhjálmsson (1932-2013) prófessor í viðskiptafræði við Háskóla Íslands og eiga þau þrjár dætur.
Honorius Augustodunensis
Honorius Augustodunensis (einnig þekktur sem Honorius frá Autun) var vinsæll kristinn guðfræðingur og heimspekingur á fyrri hluta 12. aldar.
Fæðingar- og dánarár hans eru óþekkt en oftast er talið að hann hafi fæðst um 1080 og dáið skömmu eftir miðbik 12. aldar eða um 1151. Lítið er vitað um ævi hans umfram það sem stendur í verkum hans, en þar kemur fram að hann var munkur sem ferðaðist til Englands og var þar hjá Anselm í Kantaraborg. Undir lok ævi hans bjó hann í Skotaklaustri í Regensburg í Þýskalandi.
Honorius ritaði mörg verk um aðskiljanlegustu efni í aðgengilegum og alþýðlegum stíl. Hann var afkastamikill höfundur og skrifaði á latínu eins og tíðkaðist hjá lærðum mönnum á miðöldum. Verkin hans náðu töluverðri útbreiðslu hjá leikmönnum og voru m.a. þýdd á frönsku og þýsku.
Þekktasta rit hans er líklega Elucidarius, yfirlit yfir trúaratriði kristninnar í samtalsformi. Þýðing á forníslensku hefur varðveist í nokkrum handritum, m.a. í Hauksbók frá 1302 - 1310. Útgáfu á norrænni þýðingu á Elucidariusi er að finna í Gunnar Harðarson (ritstj.), Þrjár þýðingar lærðar frá miðöldum, Reykjavík, Hið íslenska bókmenntafélag, 1989.
André Maschinoti
André Maschinot (f. 28. júní 1903 - 10. mars 1963) var franskur knattspyrnumaður sem keppti með franska landsliðinu á fyrstu heimsmeistarakeppninni árið 1930. Hann varð fyrsti leikmaðurinn í sögu HM til að skora tvö mörk í einum og sama leiknum.
Ævi og ferill
André Maschinot fæddist í Búrgund-Franche-Comté-héraðinu í norðaustur Frakklandi og hóf að leika fyrir héraðsliðið US Belfort fyrir tvítugt. Árið 1927 gekk hann til liðs við AS Strasbourg og tveimur árum síðar fór hann í herbúðir stórliðsins Sochaux þar sem hann lék næstu átta árin og varð meðal annars Frakklandsmeistari árið 1935.
Maschinot lést tæplega sextugur að aldri í Colmar í Frakklandi.
Fiete Arp
Jann-Fiete Arp  (fæddur 6. janúar 2000) er þýskur knattspyrnumaður sem spilar með FC Bayern München.
Listi yfir byrkninga á Íslandi
Þessi er listi yfir alla villta byrkninga á Íslandi. Á Íslandi vaxa um 40 tegundir af byrkningum þar af um 25 tegundir burkna af 5 ættum (naðurtunguætt, vængburknaætt, mosaburknaætt, klettburknaætt, þríhyrnuburknaætt, köldugrasætt), 7 tegundir jafna af 3 ættum (jafnaætt, mosajafnaætt, álftalauksætt) og 7 tegundir elftinga af 1 ætt (elftingarætt).
Dio
thumbnail|Einkennismerki sveitarinnar. thumbnail|Dio á tónleikum árið 2005 á Ítalíu.
Dio var bandarísk þungarokkshljómsveit stofnuð árið 1982 af söngvaranum Ronnie James Dio eftir að hann hafði yfirgefið Black Sabbath. Frumburður hljómsveitarinnar var platan Holy Diver sem er þekktasta verk sveitarinnar og hefur að geyma tvær smáskífur sem urðu vinsælar; Holy Diver og Rainbow in the dark. Árið 1985 hætti gítarleikarinn Vivian Campbell í bandinu eftir ósætti við Ronnie James Dio. Í kjölfarið varð meira um breytingar á liðskipan bandsins en trommarinn Vinny Appice (sem var með Ronnie James Dio í Black Sabbath) var með bandinu um langa hríð. Gítarleikarinn Craig Goldy tók við árið 1986 en dvaldi skamma stund. Árið 1989 gekk 18 ára, enskur gítarleikari, Rowan Robertsson, til liðs við hljómsveitina eftir að hafa sent demo-upptöku sem Dio hlustaði á.
Bandið tók sér hlé árið 1991-1993 þegar Dio vék sér aftur í Black Sabbath en sneri svo aftur með plötuna Strange Highways þar sem mikil stílbreyting varð með nýjum gítarleikara Tracy G. Tónlistin varð hrárri og hraðari og viðfangsefnin hurfu frá fantasíum yfir í samfélagsleg mál. Stílbreytingin var umdeild meðal aðdáenda og vinsældir bandsins dvínuðu.
Afturhvarf til fyrri stíls kom með plötunni Magica, árið 2000 og gítarleikarinn Craig Goldy sneri aftur. Árið 2007 fór Ronnie James Dio í tónleikaferðalag með Black Sabbath( eða Heaven & Hell) og hljómsveitin Dio lá í dvala mestmegnis eftir það. Dio vann að framhaldsplötum Magica áður en hann lést árið 2010 en auðnaðist aðeins að gefa út smáskífuna Electra haustið 2009.
1. deild karla í knattspyrnu 1956
Árið 1956 var Íslandsmótið í knattspyrnu haldið í 45. skipti. Valur vann sinn 12. titil. Sex lið tóku þátt; KR, Fram, Víkingur, ÍA, Valur og ÍBA.
Lokastaða deildarinnar
Útskýringar: L = Leikir spilaðir, U = Leikir sigraðir, J = Leikir sem lauk með jafntefli, T = Tapaðir leikir, Sk = Mörk skorðuð, Fe = Mörk fengin á sig, Mm = Markamunur
Töfluyfirlit
Allir leikirnir voru leiknir á Melavellinum
Markahæstu menn
Skoruð voru 64 mörk, eða 4,267 mörk að meðaltali í leik.
Heimild
http://www.rsssf.com/tablesi/ijshist.html http://www.rsssf.com/tablesi/ijstops.html
Alíana
Alíana er íslenskt kvenmannsnafn.
Dreifing á Íslandi
Gögnin eru unnin upp úr Þjóðskrá Íslands fyrir árabilið 1950-2022. Dökku súlurnar sýna fjölda nafngifta fyrir nafnið sem fyrsta nafn og ljósu súlurnar sem seinna eiginnafn það árið. Hlutfallstölur eru reiknaðar út frá fjölda nafngifta af samþykktum íslenskum nöfnum, hlutfall seinna nafns er reiknað út frá heildarfjölda seinni eiginnafna það árið.
Osby
thumb|right|200px|[[Osby kirkja]] Osby er þéttbýli í sveitarfélaginu Osby i Svíþjóð. Þar búa 7 157 manns (2010).
Otto Rehhagel
thumb|250px|Otto Rehhagel er lengst til hægri Otto Rehhagel (9. ágúst 1938 í Essen) er einn árangursríkasti knattspyrnuþjálfari Þýskalands. Hann er margfaldur þýskur meistari og bikarmeistari sem þjálfari, Evrópumeistari bikarhafa og Evrópumeistari landsliða með gríska landsliðinu.
Leikmaður
Rehhagel hóf knattspyrnuiðkun hjá áhugamannaliði í heimaborg sinni Essen. Einnig spilaði hann með Rot-Weiss Essen í neðri deildum. Þegar Bundesligan var stofnuð 1966, lék hann með Hertha BSC og 1. FC Kaierslautern til 1972. Rehhagel lék oftast sem varnarmaður og miðherji og skoraði á ferli sínum 23 mörk í Bundesligunni. Eftir að hann lagði skóna á hilluna sneri hann sér að knattspyrnuþjálfun.
Þjálfari
Strax og ferli hans hjá Kaiserslautern lauk 1972 hóf Otto Rehhagel að þjálfa knattspyrnulið í neðri deildum. Fyrsta lið hans var 1. FC Saarbrücken í eitt keppnistímabil og Kickers Offenbach í eitt keppnistímabil. Þá varð Rehhagel í fyrsta sinn þjálfari í Bundesligunni, er hann tók við Werder Bremen í nokkra mánuði og síðan Borussia Dortmund. Með seinna liðinu þurfti hann að þola mesta tap liðs í efstu deild í Þýskalandi, er liðið hans (Dortmund) tapaði fyrir Borussia Mönchengladbach 0-12. Í kjölfarið þjálfaði Rehhagel Arminia Bielefeld og Fortuna Düsseldorf, en 1981 tók hann í annað sinn við Werder Bremen. Að þessu sinni tókst honum vel upp með liðið og gerði það að meisturum í tvö skipti á þeim 14 árum sem hann var þjálfari þess (1988 og 1993). Einnig varð hann þrisvar bikarmeistari með liðinu og 1992 gerði hann liðið að Evrópumeisturum bikarhafa (sigraði þá gegn AS Monaco). 1996 skipti Rehhagel yfir til Bayern München og var þar í tvö ár. Síðustu tvö árin sín í Bundesligunni þjálfaði hann Kaiserslautern. Hann tók við liðinu þegar það féll í 2. deild. Á fyrra árinu náði hann að komast í 1. deild á ný og á seinna árinu varð hann meistari með liðinu. Þetta var í fyrsta og eina sinn sem nýliði í 1. deild varð þýskur meistari. Otto Rehhagel er þaulsetnasti þjálfari Bundesligunnar með 820 leiki. Hann er eini maðurinn sem hefur tekið þátt í meira en 1.000 deildarleikjum í Þýskalandi, sem leikmaður og þjálfari. 2001 tók Rehhagel við gríska landsliðinu. Í Evrópumótinu 2004 í Portúgal gerði hann Grikki að Evrópumeisturum og varð hann fyrir vikið þjóðhetja í Grikklandi og heiðursborgari í Aþenu. Rehhagel þjálfar sem stendur enn gríska landsliðið og hefur hafnað ýmsum góðum boðum, m.a. að þjálfa þýska landsliðið. Næsta verkefnið er lokakeppni HM í Suður-Afríku 2010.
Lögveð
Lögveð eru veð í verðmætum sem bera lögmæltan forgang fram yfir annars konar veðkröfur, og stofnast sjálfkrafa án íhlutunar né sérstaks samþykkis veðsalans né annarra veðhafa. Dæmi um lögveð eru hússjóðsgjöld og iðgjöld í skyldubundnum brunatryggingum. Þessi forgangur gildir að jafnaði einvörðungu í takmarkaðan tíma og er hann mislangur eftir því hvers kyns skuldbindingu lögveðið á að tryggja.
Náttúruhamfarir
thumb|right|250px|Eldgos getur leitt til mikilla náttúruhamfara. Náttúruhamfarir er náttúrumyndun sem hefur miklar og slæmar afleiðingar einkum fyrir mannlegt samfélag en einnig dýralíf. Náttúruhamfarir geta til að mynda verið afleiðingar jarðskjálfta, eldgoss, flóðbylgja, snjóflóða, hitabylgja, hvirfilbyls og óveðurs. Í náttúruhamförum getur orðið mikið manntjón eða fjárhagslegt tjón.